Komission asetus (EY) N:o 1209/2001, annettu 20 päivänä kesäkuuta 2001, neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alalla julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta



Virallinen lehti nro L 165 , 21/06/2001 s. 0015 - 0017



Komission asetus (EY) N:o 1209/2001, annettu 20 päivänä kesäkuuta 2001, neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alalla julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 38 artiklan 2 kohdan ja 47 artiklan 8 kohdan, sekä katsoo seuraavaa: (1) Kuluttajien luottamus naudanlihan turvallisuuteen on vakavasti heikentynyt naudan spongiformiseen enkefalopatiaan (BSE) liittyvien tapahtumien vuoksi. Tämä on johtanut naudanlihan kulutuksen voimakkaaseen vähenemiseen ja naudanlihan hintojen merkittävään laskuun. Suu- ja sorkkatautiepidemia on lisäksi monimutkaistanut tilannetta entisestään. Vaikka tilanne näyttää vähitellen paranevan, naudanlihamarkkinoilla esiintyy edelleen häiriöitä ja niiden epävarmuus saattaa jatkua. (2) Edellä kuvatun markkinatilanteen huomioon ottamiseksi ja toteutettavien toimenpiteiden tehokkuuden parantamiseksi on neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta 15 päivänä maaliskuuta 2000 annetun komission asetuksen (EY) N:o 562/2000(2), sellaisena kuin se on viimeksi muutettuna asetuksella (EY) N:o 1082/2001(3), mukaiseen interventioon syytä hyväksyä uusia tuotteita, sallia ruhojen nykyistä suurempi enimmäispaino niiden eläinten osalta, joita on jouduttu pitämään kauemmin kysynnän vähäisyyden vuoksi, ja tilapäisesti mukauttaa markkinoiden keskihintaan sovellettavan ja enimmäisostohinnan määrittelemisessä käytettävän korotuksen määrää, jotta otettaisiin huomioon ennen kaikkea tällä alalla tapahtunut kustannusten lisääntyminen ja tulojen vähentyminen. (3) Naudanliha-alan poikkeuksellisista markkinatukitoimenpiteistä Yhdistyneessä kuningaskunnassa 19 päivänä huhtikuuta 1996 annetussa komission asetuksessa (EY) N:o 716/96(4), sellaisena kuin se on viimeksi muutettuna asetuksella (EY) N:o 1176/2000(5), vahvistetaan Yhdistyneessä kuningaskunnassa kasvatettuja yli 30 kuukauden ikäisiä nautaeläimiä koskevat erikoistoimenpiteet. Toimenpiteet koskevat kyseisten eläinten teurastamista ja hävittämistä. Tämän vuoksi ei ole mahdollista hyväksyä julkiseen interventioon Yhdistyneen kuningaskunnan kuohittuja eläimiä, jotka ylittävät kyseisen ikärajan. Nautojen testausta naudan spongiformisen enkefalopatian esiintymisen varalta koskevassa komission päätöksessä 2000/764/EY(6), sellaisena kuin se on muutettuna päätöksellä 2001/8/EY(7), säädetään lisäksi, että kaikki yli 30 kuukauden ikäiset ihmisravinnoksi tarkoitetut tavanomaisesti teurastettavat naudat on tutkittava jollakin komission päätöksen 98/272/EY(8) liitteessä IV A mainituista pikatesteistä viimeistään 1 päivästä heinäkuuta 2001 alkaen. Tämän vuoksi eläimiä, joita ei ole tutkittu kyseisellä testeillä, ei voida hyväksyä julkiseen interventioon niiden saattamiseksi myöhemmin markkinoille. (4) Jotta intervention vaikutus olisi toivotun mukainen tässä vakavassa markkinatilanteessa, olisi myös sallittava etuneljännesten ostaminen interventioon määrittelemällä näiden tuotteiden hinta ruhohinnasta johtamalla sekä vahvistettava eräät etuneljännesten haltuunottoa koskevat säännöt. (5) Jotta voitaisiin vastata lisähäiriöihin, joita markkinoille aiheuttavat sinne tuotavat huomattavat määrät yhteisöstä peräisin olevia lihotettavia nuoria urospuolisia nautoja, joita pidetään alkuperätiloilla kysynnän puutteen vuoksi ja joille ei ole kyseisillä tiloilla enää rehua, on syytä toteuttaa tarvittavat, asetuksen (EY) N:o 1254/1999 38 artiklan mukaiset tukitoimenpiteet ja sallia tässä tarkoituksessa tällaisista eläimistä saatavien ruhojen osto interventioon. Lisäksi olisi rajoitettava sellaisten ruhojen painoa, jotka voidaan hyväksyä kyseiseen järjestelmään, jotta interventioon ei toimitettaisi markkinoille lähes valmiita eläimiä. Koska naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmän soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(9), sellaisena kuin se on viimeksi muutettuna asetuksella (EY) N:o 192/2001(10), liitteessä I lueteltuihin nautakarjarotuihin kuuluvia eläimiä ei pidetä lihakarjarotuun kuuluvina eläiminä, ne on syytä sulkea tällaisen tukitoimenpiteen soveltamisalan ulkopuolelle. Lisäksi kaksinkertaisen tuen myöntämisen estämiseksi on syytä ottaa käyttöön mekanismi, jossa ostohinnan kokonaismaksun edellytyksenä on, että tuottaja ei ole hakenut kyseisestä eläimestä asetuksen (EY) N:o 1254/1999 4 artiklassa tarkoitetun kaltaista erityispalkkiota. On myös tarpeen säätää asetuksessa (EY) N:o 1254/1999 vahvistettuun tavanomaiseen interventiojärjestelmään tehtävistä täydennyksistä tai uusista poikkeuksista. (6) Asetuksen (EY) N:o 562/2000 säännöksistä olisi näin ollen poikettava. (7) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 562/2000 4 artiklan 1 kohdassa säädetään, lisätuotteet, joita voidaan ostaa interventioon, ovat seuraavat: - laatuluokka A, luokka O2 ja luokka O3, - Irlanti: laatuluokka C, luokka O4, - Yhdistynyt kuningaskunta - Pohjois-Irlanti: laatuluokka C, luokka O4. 2. Poiketen siitä tai sen lisäksi, mitä asetuksen (EY) N:o 562/2000 4 artiklan 2 kohdassa säädetään a) interventioon ei voida ostaa seuraavia tuotteita: i) Yhdistyneessä kuningaskunnassa kasvatetuista, yli 30 kuukauden ikäisistä kuohituista eläimistä saadut ruhot ja puoliruhot; ii) muissa jäsenvaltioissa yli 30 kuukauden ikäisistä kuohituista eläimistä saadut ruhot ja puoliruhot, jos kyseisille eläimille ei ole tehty jotain päätöksen 98/272/EY liitteessä IV A mainituista pikatesteistä; b) asetuksen (EY) N:o 562/2000 4 artiklan 2 kohdassa tarkoitetuista ruhoista tai puoliruhoista viiden kylkiluun kohdalta suoraan leikkaamalla saatuja etuneljänneksiä voidaan ostaa interventioon; etuneljännesten hinta johdetaan ruhojen hinnasta soveltamalla kerrointa 0,80. 3. Poiketen siitä, mitä asetuksen (EY) N:o 562/2000 4 artiklan 2 kohdan g alakohdassa säädetään, siinä tarkoitettujen ruhojen enimmäispaino on vuoden 2001 kolmannen vuosineljänneksen osalta 380 kilogrammaa. 4. Poiketen siitä, mitä asetuksen (EY) N:o 562/2000 16 artiklan 2 kohdassa säädetään, toimitusten määräaika päättyy heinäkuun 2001 viimeisen tarjouskilpailun osalta 31 päivänä elokuuta 2001. 5. Poiketen siitä, mitä asetuksen (EY) N:o 562/2000 17 artiklassa säädetään, jos haltuunotto koskee ainoastaan etuneljänneksiä, interventioelimet hyväksyvät ne ainoastaan yhdessä vastaavien takaneljännesten kanssa esitettyinä, jotta niiden ruhojen, joista ne on saatu, enimmäispaino, esittämismuoto ja luokitus voidaan tarkistaa. Kun etu- ja takaneljänneksille on tehty mainitun artiklan 3 kohdassa tarkoitettujen edellytysten mukainen ennakkotarkastus, tässä tarkistuksessa hyväksytyt etuneljännekset voidaan kuitenkin esittää ilman takaneljänneksiä interventiokeskukseen lopullista haltuunottoa varten sen jälkeen, kun ne on kuljetettu sinne sinetöidyllä kuljetusvälineellä. 6. Poiketen siitä, mitä asetuksen (EY) N:o 562/2000 36 artiklassa säädetään: a) asetuksen (EY) N:o 1254/1999 47 artiklan 3 kohdassa tarkoitetuissa tarjouskilpailuissa markkinoiden keskihintaan sovellettavan korotuksen määrä on 14 euroa 100 kilogrammalta teuraspainoa; b) asetuksen (EY) N:o 1254/1999 47 artiklan 5 kohdassa tarkoitetuissa tarjouskilpailuissa markkinoiden keskihintaan sovellettavan korotuksen määrä on 7 euroa 100 kilogrammalta teuraspainoa. 7. Asetuksen (EY) N:o 562/2000 ja tämän asetuksen säännösten mukaisesti avataan julkinen interventio myös ruhoille ja puoliruhoille, jotka on saatu yhteisöstä peräisin olevista urospuolisista eläimistä, jotka ovat alle 12 kuukauden ikäisiä kun kyseessä on laatuluokka A ja alle 14 kuukauden ikäisiä kun kyseessä on laatuluokka C. Tällöin: - eläinten on kuuluttava muihin nautakarjarotuihin kuin niihin, jotka luetellaan asetuksen (EY) N:o 2342/1999 liitteessä I, - eläinten teuraspainon on oltava 140-200 kilogrammaa, niillä ei saa olla epämuodostumia eikä niiden paino saa olla poikkeava eläimen ikään nähden, - jos interventioon tarjottavat ruhot tai puoliruhot on saatu vähintään yhdeksän kuukauden ikäisistä eläimistä, tarjouskilpailun voittajalle maksettavasta ostohinnasta vähennetään 68 euroa toimitettua puoliruhoa kohden. Kyseistä vähennystä ei kuitenkaan sovelleta, jos todistetaan, ettei kyseisestä eläimestä ole haettu erityispalkkiota, - ehdotettu hinta koskee tuotteen kaikkia laatuluokkia, - asetuksen (EY) N:o 562/2000 13 artiklan 3 kohtaa sovelletaan tässä kohtaa tarkoitettuihin julkisiin interventioihin. Muita tuotteita koskevissa julkisissa interventioissa vahvistetut kertoimet voivat kuitenkin poiketa kyseisen artiklan mukaisesti vahvistetuista kertoimista. - seuraavia asetuksen (EY) N:o 562/2000 säännöksiä ei sovelleta: a) edellä 4 artiklan 3 kohdan b ja c alakohdan säännökset, lukuun ottamatta laatuluokan merkintää ja teurastusnumeron merkitsemistä koskevia säännöksiä; b) 18 artiklan 3 kohta; c) 20 artiklan alle 12 kuukauden ikäisten eläinten osalta; d) 36 artikla; e) liitteessä II esitetyt tuotteiden luokitukseen liittyvät ohjeet. Lisäksi tämän kohdan mukaisesti ostettuihin tuotteisiin sovelletaan seuraavaa. - poiketen siitä, mitä asetuksen (EY) N:o 562/2000 11 artiklan 5 kohdan a alakohdassa säädetään, kunkin tarjouksen on kosketettava vähintään viittä tonnia, - interventioelinten on ilmoitettava vastaavat määrät antaessaan tarjoukset tiedoksi komissiolle, - tuotteet on varastoitava tarjouskilpailun tai kuukauden mukaan erinä, jotka ovat helposti tunnistettavissa, - asetuksen (EY) N:o 562/2000 31 artiklan 1-4 kohdassa säädetyt tiedonannot on tehtävä erillään muiden julkiseen interventioon kuuluvien tuotteiden osalta säädetyistä tiedonannoista. 2 artikla Tämä asetus tulee voimaan päivänä, jona se on julkaistu Euroopan yhteisöjen virallisessa lehdessä. Sitä sovelletaan vuoden 2001 kolmantena vuosineljänneksenä avattuihin tarjouskilpailuihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä kesäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 68, 16.3.2000, s. 22. (3) EYVL L 149, 2.6.2001, s. 19. (4) EYVL L 99, 20.4.1996, s. 14. (5) EYVL L 131, 1.6.2000, s. 37. (6) EYVL L 305, 6.12.2000, s. 35. (7) EYVL L 2, 5.1.2001, s. 28. (8) EYVL L 122, 24.4.1998, s. 59. (9) EYVL L 281, 4.11.1999, s. 30. (10) EYVL L 29, 31.1.2001, s. 27.